CELEX: 62015TN0316
Language: hu
Date: 2015-06-11 00:00:00
Title: T-316/15. sz. ügy: 2015. június 11-én benyújtott kereset – Lengyel Köztársaság kontra Bizottság

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/75
            
         2015. június 11-én benyújtott kereset – Lengyel Köztársaság kontra Bizottság
   (T-316/15. sz. ügy)
   (2015/C 294/90)
   Az eljárás nyelve: lengyel
   
      Felek
   
   
      Felperes: Lengyel Köztársaság (képviselő: B. Majczyna meghatalmazott)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Bizottság 2015. március 31-i, az Európai Regionális Fejlesztési Alapból a „Konvergencia Lengyelországban” célkitűzés keretében nyújtott strukturális támogatáshoz tartozó „Innovatív gazdaság” operatív program részét képező „IBM innovatív megosztott szolgáltatási központok létrehozása Wrocław-ban” nagyprojekt javára nyújtandó pénzügyi támogatás megtagadására vonatkozó [a C(2015) 2230. számon közölt] határozatát;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap arra vonatkozik, hogy a Bizottság tévesen értelmezte az 1080/2006/EK rendelet (1) 3. cikke (2) bekezdésének a) pontját, amikor megállapította, hogy a megosztott szolgáltatási központok létrehozására irányuló beruházás és különösen az információtechnológiai szektor innovatív szolgáltatásokat kidolgozó szakértőinek alkalmazása nem minősül az e rendelkezés értelmében vett „termelő beruházásnak, amely hozzájárul a fenntartható munkahelyek teremtéséhez”, következésképpen nem részesíthető társfinanszírozásban az Európai Regionális Fejlesztési Alapból.
            
         
               2.
            
            
               A második jogalap arra vonatkozik, hogy a Bizottság tévesen értelmezte az Európai Regionális Fejlesztési Alap társfinanszírozásában való részvétel szabályait, amikor úgy vélte, hogy kizárólag azon beruházások részesülhetnek társfinanszírozásban, amelyek „döntő innovációs lehetőséggel” rendelkeznek, és arra, hogy a Bizottság tévesen értékelte a projektet, amikor úgy vélte, hogy az innovatív jelleg hiánya miatt az nem felel meg az „Innovatív gazdaság” IV. operatív program prioritási tengelyének.
            
         
               3.
            
            
               A harmadik jogalap arra vonatkozik, hogy a Bizottság tévesen értékelte a projektet amikor azt a következtetést vonta le, hogy hiányzik az állami támogatás nyújtásának indokolása, valamint arra, hogy a Bizottság tévesen értelmezte az Európai Regionális Fejlesztési Alap társfinanszírozásában való részvétel szabályait amikor megállapította, hogy a projektben előírt módon történő osztalékfizetés akadályozza a társfinanszírozásában való részvételt.
            
         
               4.
            
            
               A negyedik jogalap arra vonatkozik, hogy a Bizottság megsértette a jóhiszemű együttműködés elvét és az 1083/2006/EK rendelet 41. cikkének (2) bekezdését, amikor nyilvánvalóan túllépte a projekt megvizsgálásának határidejét, a szolgáltatási ágazatban történő beruházások finanszírozási lehetőségeit tekintve megközelítést változtatott e vizsgálat során, és nem vette figyelembe a lengyel hatóságok által a projekt innovatív jellegére vonatkozóan adott magyarázatot.
            
         
      (1)  Az Európai Regionális Fejlesztési Alapról és az 1783/1999/EK rendelet hatályon kívül helyezéséről szóló, 2006. július 5-i 1080/2006/EK európai parlamenti és tanácsi rendelet (HL L 210., 1. o.).